Ангел Попов
Биография

chitanka.info

Родино моя, ти си като майка,

Балканът горд грижовен е баща,

Родопа е прекрасната тракийка,

която ме омая с красота!

Откакто татко своя път измина

и мама после Господ я прибра,

Българийо, едничка ти остана

да бъдеш моя майчица добра!

Пресели се и брат ми на небето,

но свидни спомени го връщат тук,

тъй както ято щъркели в полето

гнездата родни връщат ги от юг.

В страна далечна щерката замина,

прокудена от родната страна,

и с моя внук говорят си в чужбина

за древни наши славни времена.

Живеем някак двама със жената

в студена зима, с пролетен копнеж,

когато пак събрани под асмата

ще ни опива майският цъфтеж.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.